open-index/open-wikipedia-markdown huggingface dataset:
Danmarks Kommunistiske Parti/Marxister-Leninister

**Danmarks Kommunistiske Parti/Marxister-Leninister** (**DKP/ML**) var et dansk kommunistisk parti. Partiet ble grunnlagt 31. desember 1978 av krefter som hadde forsvunnet ut av Kommunistisk Arbejderparti fordi de valgte å støtte Albania i forbindelse med bruddet med Kina. Partiet ga fra 1982 ut Dagbladet Arbejderen, som fortsatt eksisterer, og avisa var helt sentral i oppbyggingen av partiet. Formann fra 1978 til 1997 var Klaus Riis, han ble etterfulgt av Jørgen Petersen som var partiformann frem til partiet i 2006 gikk inn i det nystiftede Kommunistisk Parti som i dag også er utgiver av Arbejderen. Partiet stilte til valg i 1984 og 1987 under navnet *Marxistisk-Leninistisk Parti*, men fikk under 1&nbsp;000 stemmer begge ganger.

Med bakgrunn i sin sterke støtte til Albania og også til Sovjetunionen under Josef Stalin, samt sin sterke indre disiplin, fikk partiet av sine motstandere betegnelsen «munkemarxister». Samtidig var DKP/ML et av få partier på dansk ytre venstre fløy som vokste i løpet av 1980-tallet.

Ramiz Alias fall i Albania i 1992 skapte imidlertid en teoretisk krise i partiet, men i stedet for å gå i oppløsning slik flere av deres søsterpartier gjorde betydde dette starten på en politisk nyorientering. Internasjonalt betydde dette støtte til land de ikke hadde støttet før, som Cuba, Nord-Korea og Vietnam. Innenfor det faglige arbeidet ble strategien endret til fordel for økt samarbeid med andre venstreopposisjonelle krefter. Dette ga seg også uttrykk i en ny linje for Dagbladet Arbejderen, som nå forsøkte å favne bredere. Det ble også innledet forsøk på enhetsarbeid med andre revolusjonære partier, dog på et annet grunnlag enn det som skulle utkrystallisere seg i Enhedslisten. Ideologisk var utarbeidelsen av *Program for et socialistisk Danmark* sentralt.

Denne nyorienteringen skapte imidlertid spenninger internt, og i 1997, kort tid etter at han var gått av som partiformann, ble Klaus Riis og to av hans politisk nærmeste ekskludert for fraksjonsvirksomhet. Disse fikk med seg partiavdelingen i Odense og en rekke medlemmer i København og startet *Foreningen Oktober*, som senere ble til Arbejderpartiet Kommunisterne, som i dag i stor grad opprettholder DKP/MLs politikk fra 1980-tallet. På denne tiden fikk også det kommunistiske samlingsarbeidet større betydning. Etter å ha ført forhandlinger med både Fælles Kurs og Danmarks Kommunistiske Parti ble samlingsforhandlingene til slutt begrenset til DKP/ML og Kommunistisk Parti i Danmark (KPiD). Da dette også strandet gikk imidlertid et mindretall i KPiD ut og startet *Kommunistisk Samling*. I desember 2006 gikk disse sammen med DKP/ML i Kommunistisk Parti.

DKP/ML har blant annet lagt stor vekt på arbeidet mot EU, og har vært en av drivkreftene i Folkebevægelsen mod EU og blant annet hatt personer i støtteapparatet rundt bevegelsens representanter i Europaparlamentet. Partiet hadde også bokhandler/butikker i flere byer, hvorav *Arbejderens Bogbutik* i København og *Café Oskar* i Århus er ført videre til Kommunistisk Parti. Anisette og Thomas Koppel fra Savage Rose var i en årrekke medlemmer av DKP/ML.

## Referanser
Orkla Aluminium Extrusion

**Orkla Aluminium Extrusion** omfatter Sapas samlede virksomhet innen aluminiumsprofiler, byggsystemer og varmevekslere. Virksomheten innen aluminiumsprofiler er i ferd med å bli fusjonert med Alcoas tilsvarende virksomhet.
G. William Miller

**George William Miller** (født 9. mars 1925 i Sapulpa i Oklahoma, død 17. mars 2006 i Washington, D.C.) var en amerikansk politiker og sentralbanksjef.

Miller ble uteksaminert fra United States Coast Guard Academy i 1945, og tjenestegjorde deretter i United States Coast Guard. Etter fire år som offiser begynte han jusstudier ved University of California, Berkeley. I 1952 avla han embedseksamen i jus og begynte å jobbe i advokatfirmaet Cravath, Swaine & Moore i New York. I 1956 begynte han i Textron, og ble med årene administrerende direktør.

I perioden 1978–1979 var Miller formann i styret i sentralbanken Federal Reserve. I august 1979 ble han utnevnt til finansminister av president Jimmy Carter. Han er dermed den eneste som har ledet både Federal Reserve og finansdepartementet.

## Referanser


## Eksterne lenker
* Treas.gov – G. William Miller (1979–1981) – Biografien til Miller hos U.S. Department of the Treasury.
Serie A 2006–2007

**[[Serie A]] 2006&ndash;2007** var preget av straffene etter dommerskandalen året før, og det ble tidlig klart at Inter kom til å vinne komfortabelt. Palermo, som startet sesongen godt og lenge lå à poeng med Inter, ble etter hvert hektet av, og passert av Roma (som i tillegg til sølv i serien vant Coppa Italia) og tre klubber som startet med minuspoeng: Lazio, Milan og Fiorentina.

Det ble tidlig klart at Messina og Ascoli rykket ned til Serie B, men den siste nedrykksplassen ble ikke klar før i siste runde. Chievo var det eneste av nedrykkskandidatene som tapte, og ble det tredje laget som rykket ned.

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Toppscorere

## Merknader
* Fire klubber startet sesongen med minuspoeng etter dommerskandalen i 2006: Milan: 8 poeng; Lazio: 3 poeng; Reggina: 11 poeng; Fiorentina: 15 poeng.
* Siena ble straffet med ett poeng for økonomiske forhold.
Arbejderpartiet Kommunisterne

**Arbejderpartiet Kommunisterne** (APK) er et dansk kommunistisk parti. Partiet, som ble grunnlagt i 2000, hadde bakgrunn i *Foreningen Oktober* som i sin tur ble opprettet etter at DKP/MLs mangeårige formann Klaus Riis, hans kone Dorthe Grenaa og krigsveteranen Frede Klitgård ble ekskludert fra partiet for fraksjonsvirksomhet i 1997. Med seg fikk de partiavdelingen i Odense samt deler av partiets apparat i København.

Politisk er partiet en videreføring av den politikken DKP/ML sto for på 1980-tallet. Sentralt i det ideologiske fundamentet står støtten til Josef Stalin og Enver Hoxha, og partiet bruker mye tid på å kritisere den politiske nyorienteringen DKP/ML foretok etter Ramiz Alias fall i Albania i 1992. Blant partiets viktigste kampsaker er kampen mot EU og kampen mot rasisme og nazisme. Partiet gir ut 14-dagersbladet *Kommunistisk Politik* og tidsskriftet *Orientering*, som kommer med mer ujevne mellomrom. Det har også en hyppig oppdatert nettavis, samt bokhandler i Odende, København og Århus. Partiets ungdomsorganisasjon er Danmarks Kommunistiske Ungdomsforbund som er ledet av Cathrine Pedersen. Partiet er også aktivt i *Den Internasjonale Konferansen av Marxist-Leninistiske Partier og Organisasjoner*. APK har også stilt til valg flere ganger, dog med svært begrenset suksess.

Partiformann er Dorthe Grenaa.

## Eksterne lenker
* 
*  DKUs hjemmeside
*  Kommunistisk Politik Netavisen
Kiss of Death

***Kiss of Death*** er det 19. studioalbumet til heavy metal-bandet Motörhead.

## Sporliste
# «Sucker» (2:59)
# «One Night Stand» (3:05)
# «Devil I Know» (3:01)
# «Trigger» (3:53)
# «Under the Gun» (4:45)
# «God Was Never on Your Side» (4:21)
# «Living in the Past» (3:45)
# «Christine» (3:42)
# «Sword of Glory» (3:57)
# «Be My Baby» (3:40)
# «Kingdom of the Worm» (4:08)
# «Going Down» (3:35)

## Listeplasseringer
Oversikt over ulike albumliste-plasseringer rundt i verden i uke 1:
* Tyskland: nr. 4
* Norge: nr. 9
* Sverige: nr. 13
* Østerrike: nr. 20
* Sveits: nr. 26
* Storbritannia: nr. 45
* Danmark: nr. 53

## Personell
*Lemmy – Vokal, bass
*Phil Campbell – Gitar
*Mikkey Dee – Trommer

## Referanser


## Eksterne lenker
*
Elling

**Elling** kan vise til:

* Elling (navn)
* Elling (Danmark), et sted ca. seks kilometer nordvest for Frederikshavn i Danmark. 

* Elling (bokserie), bøker av Ingvar Ambjørnsen
** *[[Utsikt til paradiset]]* (1993)
** *[[Fugledansen (roman)]]* (1995)
** *[[Brødre i blodet]]* (1996)
** *[[Elsk meg i morgen]]* (1999)
* Elling (figur), hovedpersonen i bøkene
* Elling (filmserie), filmatiseringer av bøkene
** *[[Elling (film)]]* (2001), første film i serien
** *[[Mors Elling]]* (2003), andre film i serien
** *[[Elsk meg i morgen (film)]]* (2005), tredje og siste film i serien
Thomas Knyvett

**Thomas Knyvett** (født ca. 1482, død 10. august 1512), også stavet *Knivet, Knevit* eller *Knevet*, var en ung engelsk adelsmann som var tett knyttet til kong Henrik VIII av England kort tid etter kroningen.

Thomas ble født i landsbyen Buckingham i Norfolk som sønn av Edmund Knyvett og Eleanor Tyrell. Han giftet seg med Muriel Howard, datter til Thomas Howard, 2. hertug av Norfolk, i 1506 i Norfolk. De fikk fem sønner og to døtre. Muriel døde kun noen få måneder etter sin ektemann.

I henhold til Edward Halls krønike var Knyvett en hyppig deltaker i turneringer og opptog ved den nye kongens glitrende hoff.

Da Henrik VIII erklærte krig mot Frankrike i 1512 ble Knyvett sammen med John Carew gitt kommandoen på et kongelig flaggskip, *Regent*. Med et antall av andre adelsmenn fra hoffet på andre skip satte den lille flåten dumdristig og overmodig seil for kysten av Bretagne. Den 10. august 1512 kom de i kamp med en atskillige større franske flåte. Knyvetts skip klarte å borde det fransk skipet *Cordeliere* da det franske kruttmagasinet eksploderte, muligens satt fyr på med vilje, og begge skipene gikk opp i flammer. Både Knyvett og Carew døde sammen med den franske kapteinen og mer enn 1700 menn, franske som engelske.

Øverste admiral for den engelske flåten, Edward Howard svor hevn over svogerens død med det resultat at også han ble drept den 25. april 1513.

## Referanser


## Eksterne lenker
* Thomas Knyvett – kort biografi
Kommunistisk Parti

**Kommunistisk Parti** er et dansk kommunistisk parti som ble grunnlagt i 2006 etter at Danmarks Kommunistiske Parti/Marxister-Leninister og *Kommunistisk Samling*, en gruppe som var brutt ut av Kommunistisk Parti i Danmark for å starte et nytt parti, slo seg sammen.

Partiets politisk grunnlag samsvarer i stor grad med det politiske grunnlaget DKP/ML har utviklet siden 1992, med vekt på å bryte med ettpartimodellen og å skape en deltakende sosialismemodell. Kritikere på venstresida, fremfor alt Arbejderpartiet Kommunisterne, anklager imidlertid partiet for å ha overtatt de reformistiske standpunktene Danmarks Kommunistiske Parti sto for på 1970-tallet.

Partiet hadde ved stiftelsen 13 lokallag og står som utgiver av *[[Dagbladet Arbejderen]]*. Partiet driver bokhandler/kafeer i København, Århus og Ålborg. Det stiller ikke opp til valg, men oppfordrer medlemmer og sympatisører til å stemme Enhedslisten.

Partiformann er Jørgen Petersen.

## Referanser


## Eksterne lenker
* 
*
William de Warenne, 1. jarl av Surrey

**William de Warenne** (død 24. juni 1088) var den første jarl av Surrey. Han var en av de høyest rangerte normanniske aristokratene som kjempet ved Hastings, og ble en av Englands største jordeiere. 

William var sønn av Ralph de Warenne og hans hustru Emma, og grandnevø av Gunnor, hertuginne av Normandie som var gift med Richard I av Normandie. Som ung man hjalp han hertug Vilhelm å feste grepet om Normandie, spesielt i felttoget fra 1052 til 1054 som endte i slaget ved Mortemer. Etter slaget mistet Roger de Mortemer de fleste av sine eiendommer, som hertugen gav til William de Warenne. Navnet kommer fra et slott han fikk ved den anledning, som ligger ved elven Varenne. 

Han regnes som en av de adelsmennene som ga råd til Vilhelm da en invasjon av England ble vurdert. Etter slaget ved Hastings fikk han store eiendommer i Lewes i Sussex og senere ble han også tildelt områder i tolv andre *[[Shire (administrativ enhet) |shirer]]*. Ved siden av eiendommene rundt Lewes var de viktigste besittelsene hans området rundt Castle Acre i Norfolk og Conisbrough i Yorkshire. Da *[[Domesday Book]]* ble nedtegnet i 1086 var han en av Englands rikeste menn. 

William var lojal mot Vilhelm Rufus, og det var antagelig i forbindelse med at han forsvarte kongen under opprøret i 1088 at han ble utnevnt til jarl av Surrey. Han døde kort tid etter av skader han pådro seg i kamp mot opprørerne.

## Familie
William var gift to ganger:

# Gundred (Gundrada), søster av Gerbod, jarl av Chester.
# En søster av Richard Gouet.

Han fikk tre barn, alle med sin første kone:
# William de Warenne, 2. jarl av Surrey, død 1138
# Edith de Warenne, gift med Gerard de Gournay
# Reynald de Warenne, arvet morens eiendommer i Flandern, død før 1118

## Referanser
Elling (filmserie)

**Filmserien om** Elling er basert på Ingvar Ambjørnsens romantetralogi, «Elling»:

* *[[Elling (film)|Elling]]*
* *[[Mors Elling]]*
* *[[Elsk meg i morgen (film)|Elsk meg i morgen]]*

Elling blir spilt av Per Christian Ellefsen i filmserien.
## Se også
* *[[Elling (bokserie)]]*
* *[[Elling (figur)]]*

## Eksterne lenker
*  
*  
*
Kommunistisk Parti i Danmark

**Kommunistisk Parti i Danmark** (KPiD) er et dansk kommunistisk parti. Partiet ble grunnlagt i 1993, med bakgrunn i organisasjonen *Kommunistisk Forum*, som hadde brutt med Danmarks Kommunistiske Parti (DKP) i protest mot partiets selvkritikk i kjølvannet av omveltningene i Øst-Europa i 1989  og opprettelsen av Enhedslisten, der DKP var en av grunnleggerne.

Politisk fører partiet videre de politiske linjene som dominerte den Moskva-orienterte delen av den kommunistiske verdensbevegelsen før Mikhail Gorbatsjov, og omtales derfor ofte som *[[Leonid Bresjnev|bresjnevistisk]]*. Fra midten av 1990-tallet deltok partiet i samlingsforhandlinger med DKP, Fælles Kurs og Danmarks Kommunistiske Parti/Marxister-Leninister (DKP/ML). I 2005, da kun DKP/ML var igjen av forhandlingspartnerne, valgte partiet imidlertid å legge dette på is. I kjølvannet av dette brøt en gruppe ut og startet *Kommunistisk Samling*, som i 2006 gikk inn i det nystiftede Kommunistisk Parti.

Partiet legger mye arbeid inn i kampen mot EU, og har også en viss innflytelse i venstreopposisjonen i fagbevegelsen. De er også blant drivkreftene i solidaritetsarbeidet med land som Nord-Korea og Cuba. Partiet stiller til valg, men har hatt svært begrenset suksess med dette. Det gir også ut avisa *Kommunist* med 14 dagers mellomrom og driver bokkafeen *Ny Tid* i København.

Partiformann er Betty Frydensbjerg Carlsson

## Referanser


## Eksterne lenker
*
Oksen Anton

***Oksen Anton*** (engelsk: *Ox Tales*) er en nederlandsk-japansk animert TV-serie for barn produsert av Telecable Benelux B.V., Tele-Image Japan Inc. og Meander Studio. Serien handler om livet til Oksen Anton og gården han driver, som er befolket av alle slags dyr. Antons beste venn er Skilpadden Putte. Han har det med å miste skallet sitt.

Det var en Nederlandsk/Japansk co-produksjon basert på den nederlandske tegneserien *Ox Tales* laget av Wil Raymakers og Thijs Wilms. Serien gikk på japanske TV Tokyo fra 7. april 1987 til 29. mars 1988. Serien består av 102 stk. 12 minutters episoder, men vanligvis blir 2 stk. episoder sendt sammen som et 24 minutters program.

## Eksterne lenker
*
Spin City

***Spin City*** er en amerikansk komiserie som gikk på ABC fra 1996 til 2002. Serien handler om konfliktene med å styre New York City. Michael J. Fox har hovedrollen som viseborgermester. Han er en narsissistisk arbeidsnarkoman, men som tar jobben svært alvorlig.

I Norge gikk serien på TVNorge fra 1997.

Serien tar en brå vending når Michael J. Fox må forlate serien på grunn av Parkinsons sykdom. Han ble erstattet med Charlie Sheen.

## Handlingsreferat
TV-serien presenterer en fiksjonalisert versjon av lokale myndigheter i New York City, og følger ordfører Randall Winston (spilt av Barry Bostwick) og hans stab når de forsøker å kontrollere byen. Varaordfører Mike Flaherty er dyktig til jobben sin, men er ikke særlig god til å administrere sitt personlige liv Andre medarbeidere ved rådhuset inkluderer pressesekretær Paul Lassiter, stabssjef Stuart Bondek, og Carter Heywood - en homofil mørkhudet mann som eier en hund ved navn Rags.

Tale-skriver James Hobert var også en del av staben, Janelle Cooper er Mikes sekretær, samt regnskap-ansvarlig Nikki Faber. Sammen forsøker denne gruppen å hjelpe til med å drive rådhuset, og forbedre ordførerens image, samt dekker over for hans hyppige feilsteg - samtidig som de også forsøker å fikse deres egne personlige problemer. I begynnelsen av TV-serien er Mike Flaherty i et forhold med reporter Ashley Schaeffer. Men etter bare noen få episoder tok forholdet mellom Ashley og Mike slutt, og karakteren ble skrevet ut av serien.

## Rolleliste

## Referanser


## Eksterne lenker
*
Paul Volcker

**Paul Adolph Volcker** (født 5. september 1927 i Cape May i New Jersey i USA, død 8. desember 2019) var formann for den amerikanske sentralbanken Federal Reserve fra august 1979 til august 1987.

Volcker har fått æren for å ta knekken på inflasjonen som plaget amerikansk økonomi på 1970-tallet, gjennom å holde igjen på pengemengden.
Det teoretiske grunnlaget for denne ideen kom fra Milton Friedman og hans Monetarisme-teori om at inflasjon/deflasjon skyldes endring i pengemengden. Friedman m.fl argumenterte for at det på lengre sikt var bedre for økonomien med en stabil lav inflasjon, selv om sentralbanken da i perioder må sette opp rentenivået for å holde inflasjonen i sjakk, og dermed gjøre den økonomiske utviklingen dårligere på kort sikt. Pengepolitikken skulle derfor baseres på et inflasjonsmål og rentene styres deretter.
Denne politikken førte til en resesjon på kort sikt med tilhørende arbeidsledighet, men fikk også ned inflasjonen fra 13,5% i 1981 til 3,1% i 1983.

Volcker begynte utdannelsen på Princeton University, før han tok mastergrad i politisk økonomi ved Harvard University i 1951. Fra 1951 til 1952 gikk han på London School of Economics.

Etter endt utdannelse begynte Volcker å jobbe ved Federal Reserve Bank of New York. Fra 1957 var han i Chase Manhattan Bank. I 1962 gikk han over i finansdepartementet, før han i 1965 dro tilbake til Chase, nå som visepresident.

Fra 1969 til 1974 var Volcker igjen ansatt i finansdepartementet, der han spilte en viktig rolle i beslutningen om at dollaren ikke lenger skulle backes av gull. Dette ble slutten på Bretton Woods-systemet.

I 1975 ble Volcker leder for Federal Reserve Bank of New York, noe han var frem til han gikk over i Board of Governors som sentralbanksjef.

## Referanser
Ash Ketchum

**Ash Ketchum** (サトシ *Satoshi*) er protagonisten i *[[Pokémon (anime)|Pokémon]]*-animeen fra den fiktive landsbyen Pallet by. Han er løst basert på den mannlige protagonsiten i ''Pokémon Red'' og ''Blue''. Etternavnet «Ketchum» er en parodi av animeens tidligere slagord «Gotta catch 'em all!» (*Må fange alle*). Den engelske stemmen ble gitt av Veronica Taylor fra 1998 til 2006 og nå av Sarah Natochenny, mens den norske blir gitt av Nils-Martin Crawfurd. Rica Matsumoto står for den japanske stemmen.

## Eksterne lenker
* Ketchum Ash Ketchum på Pokémon Wiki
Henry Parker Willis

**Henry Parker Willis** (født 14. august 1874, død 17. juli 1937) var en amerikansk professor og samfunnsøkonom.

Willis tok doktorgraden ved University of Chicago i 1897. Han underviste senere ved Washington and Lee University, før han ble professor i finans ved George Washington University.

Willis fungerte som rådgiver for flere komiteer i Representantenes hus. Han jobbet også for president Woodrow Wilson med lovforslaget som endte med opprettelsen av Federal Reserve System.

## Referanser
Støttekomiteen for Vest-Sahara

**Støttekomiteen for Vest-Sahara** (**SKVS**) er en norsk organisasjon som ble opprettet 1. oktober 1993 av Hans Morten Haugen, Are Hovdenak, Arnljot Ask og Ronny Hansen. Komiteen er en norsk medlemsorganisasjon som arbeider for å fremme saharawienes rett til selvbestemmelse og et fritt Vest-Sahara. Komiteen har et arbeidsutvalg bestående av seks personer. 

Organisasjonen sprer informasjon om den marokkanske okkupasjonen av landet. De viktigste kampanjeområdene har vært å stanse de utenlandske selskapene som jobber for marokkanske myndigheter inne i de okkuperte områdene, samt å legge press på Marokko når alvorlige overgrep til stadighet blir begått overfor den saharawiske sivilbefolkningen.

I tillegg jobber SKVS for å øke norsk bistand til flyktningleirene i Algerie. Fram til 2005 la organisasjonen stort press på Vest-Saharas frigjøringsbevegelse Polisario for å løslate marokkanske krigsfanger som ble tatt til fange under frigjøringskrigen på 1970- og 1980-tallet.

Organisasjonens mål er å jobbe for at den saharawiske befolkningen skal få utøve sin legitime rett til selvbestemmelse, og delta i en folkeavstemning om landets fremtid, slik den er nedfelt i en lang rekke FN-resolusjoner.

For SKVS er det viktig å knytte allianser med andre frivillige organisasjoner, samt politiske partier, fagforeninger, forskningsmiljøer og myndigheter i inn- og utland. Organisasjonens viktigste partner i Norge gjennom det siste tiåret har vært Studentenes og Akademikernes Internasjonale Hjelpefond, som har støttet de afrikanske frigjøringsbevegelsene siden 1960-tallet.

Organisasjonens høyeste organ er årsmøtet. I tiden mellom årsmøtene er Støttekomiteen styrt av et arbeidsutvalg. Organisasjonen har ingen fast ansatte, men har som mål å etablere et fast sekretariat i løpet av få år. Hittil har alt arbeid blitt gjort frivillig. Støttekomiteen er medlem av Fellesrådet for Afrika.

Organisasjonen har de fleste år etter opprettelsen i 1993 vært ledet Ronny Hansen, som gikk av ved årsmøtet i 2010. 

## Referanser


## Eksterne lenker
*Vest-Sahara.no
Riksskattmester

**Lord High Treasurer** eller **Lord Treasurer** er en engelsk, og siden 1707, britisk embetstittel. Embetsinnehaveren er leder for 's Treasury og tredje høyest i rang av riksembetmennene med rikskansler over og president for Det kongelige råd under. 

Siden Charles Talbot, 1. hertug av Shrewsbury hadde embetet en kort periode i 1714 har det ikke blitt holdt av en enkelt person, men av en gruppe som kalles *[[Lords Commissioners of the Treasury]]*. I henhold til sedvane er statsministeren *[[First Lord of the Treasury]]*, mens finansministeren (*Chancellor of the Exchequer*) er *Second Lord of the Treasury*. Andre medlemmer av regjeringen, gjerne hentet blant *[[whip]]s* i Underhuset, blir utnevnt som juniormedlemmer av gruppen. 

## Historie

Riksskattkammeret ser ut til å ha blitt opprettet omkring 1126 som en egen enhet, da finansielle spørsmål ble utskilt fra det embetet som senere ble Lord High Chamberlain. Det var opprinnelig en del av det kongelige hushold, men i 1216 ble en riksskattmester oppnevnt for å styre skattkammeret i Winchester. I tudortiden hadde riksskattmesteren blitt den tredje høyest rangerte av riksembetsmennene. 

I det 16. århundre var riksskattmesteren den viktigste av regjeringsmedlemmene, og fungerte som *de facto* statsminister. Dette er spesielt synlig i tilfellet William Cecil, 1. baron Burghley, som fra 1572 til 1598 dominerte Elizabeth Is administrasjon.
KNM «Roald Amundsen» (F311)

**KNM «Roald Amundsen» (F 311)** er en norsk fregatt av Fridtjof Nansen-klassen som ble overlevert til Forsvaret fra det spanske verftet Navantia 21. mai 2007. Overleveringen skjedde i den spanske byen Ferrol.

Forsvaret overtok i perioden 2006–2011 fem fregatter i denne klassen og  «Roald Amundsen» var det andre fartøyet som ble overlevert.

I forbindelse med tiårsklassing som foregikk mellom januar og juni 2021, ble skipet «tropikalisert». Dette er et modifiseringsarbeid som gjør det mulig å kjøle ned hele fartøyet, inkludert vitale rom og systemer, noe som er nødvendig for å kunne operere fartøyet under tropiske forhold.

## Seiling i hangarskipsstyrke i 2025
«Roald Amundsen» skal fra april 2025 delta i en åtte måneder lang seilas som en del av den britiskledede hangarskipsstyrken Carrier Strike Group 25 (CSG-25), ledet av hangarskipet HMS «Prince of Wales». Oppdraget omfatter øvelser i Nord-Atlanteren, Middelhavet og Indiahavet, samt planlagte havneanløp og samvirke med allierte maritime styrker.

I august 2025 ble «Roald Amundsen» det første norske krigsskipet som besøkte Japan.

## Referanser


## Eksterne lenker
* Forsvarets hjemmeside for Fridtjof Nansen-klassen
Verné Lesche

**Verné Lesche**, gift Vanberg (født 11. oktober 1917 i Helsingfors, død 21. april 2002 i Kongsberg) var en finsk skøyteløper. 

Hun ble verdensmester for første gang i 1939, da Tammerfors var vertsby for verdensmesterskapet. Hun vant det for andre gang etter andre verdenskrig, i 1947 i Drammen.

## Referanser



## Eksterne lenker
*
Kommunistisk Arbejderparti

**Kommunistisk Arbejderparti** (KAP) er et tidligere dansk kommunistisk parti. Det ble grunnlagt 22. november 1976 med utgangspunkt i organisasjonen *Kommunistisk Forbund Marxister Leninister* (KFML) som hadde blitt stiftet 15. september 1968. KAP ble oppløst i 1994, og medlemmene ble oppfordret til å gå inn i Enhedslisten.

Allerede i 1963 hadde den maoistiske opposisjonsgruppa Kommunistisk Arbejdskreds (KAK) brutt ut av Danmarks Kommunistiske Parti (DKP). En fløy i KAK, ledet av historiker Benito Scocozza (1935-2020) som meldte seg inn i DKP etter Stalins død i 1953, brøt ut av dette i 1965 på grunn av uenigheter om i hvilken grad det i det hele tatt var noe behov for revolusjonær organisering i den vestlige verden, eller om man kun skulle drive solidaritetsarbeid med revolusjonære bevegelser i den tredje verden. En annen kilde til KFML var Venstresocialisterne, som i 1967 hadde brutt ut av Socialistisk Folkeparti. Da trotskistene i løpet av sommeren 1968 utmanøvrerte maoistene i partiet, førte dette til at disse søkte mot Scocozzas krets, og KFML ble dannet.

Allerede fra starten var KFML preget av motsetninger. Særlig spørsmålet om vurderingen av Stalin skapte problemer, og i 1970 var KFML redusert til en studiekrets i København. Partibyggingsprosessen ble dermed satt tilbake. Frem mot 1975, blant annet gjennom arbeidet mot dansk medlemskap i EEC og gjennom arbeidet i fagbevegelsen, klarte imidlertid KFML å komme ut som den dominerende anti-revisjonistiske organisasjonen i Danmark, og i 1976 ble partiet grunnlagt.

Politisk inntok KAP de samme standpunktene som andre vestlige maoistpartier, med støtte til Kina og Albania, vektlegging av å radikalisere fagbevegelsen, bygging av allianser innenfor arbeiderklassen osv. I forbindelse med bruddet mellom Albania og Kina forlot Albania-tilhengerne partiet i to omganger, noe som i sin tur skulle føre til dannelsen av Danmarks Kommunistiske Parti/Marxister-Leninister. Disse hadde også kritisert KAPs analyse av klassene i Danmark, som tilsa at alle lønnsarbeidere, ikke bare merverdiproduserende arbeidere, tilhørte arbeiderklassen. Rundt 1979 hadde partiet omkring 1.000 medlemmer. De oppnådde likevel kun 13&nbsp;000 stemmer ved valget. Ved valget i 1981 fikk de rundt 4000 stemmer.

Rundt 1980 begynte KAP en utvikling der de begynte å løsrive seg fra de kinesiske standpunktene, noe som skapte uenigheter i og problemer for partiorganisasjonen, og i løpet av 1980-tallet gikk medlemstallet ned fra omkring 1.000 til 100. Da Enhedslisten ble grunnlagt i 1989, var KAP opprinnelig positivt innstilt til å delta, men DKP, som var en av initativtakerne, la ned veto mot dette. Da imidlertid Enhedslisten åpnet for individuelt medlemskap i 1991, gikk de fleste av KAPs medlemmer inn, og det tok ikke lang tid før det meste av aktiviteten deres ble lagt hit. KAP så dermed ikke lenger behovet for en egen organisasjon, og den ble oppløst i november 1994.

## Partiledere
* Benito Scocozza (1968/1976-1984)
* Svend Aage Madsen (1984–1991)

## Referanser
Gaffelmoser

* furegaffelmose (*Riccia canaliculata*)
* krystallgaffelmose (*Riccia cavernosa*)
* rennegaffelmose (*Riccia bifurca*)
* skjegg-gaffelmose (*Riccia ciliata*)
* svampgaffelmose (*Riccia huebeneriana*)
* vassgaffelmose

**Gaffelmoser** er en gruppe planter.
Flere av artene står i Norsk rødliste for arter.

## Eksterne lenker
*
Cent

**Cent** har flere betydninger:

* Cent er et vanlig navn for subdivisjonene av en valuta. For eksempel er amerikansk dollar og euro delt inn i 100 cent.
** Cent (USA)
* Cent (musikk)
* 50 Cent
Liste over Kenyas presidenter

**Liste over [[Kenya]]s presidenter** omfatter landets statsoverhoder siden det ble en republikk i 1964.

Fra landet ble uavhengig i desember 1963 til det ble en republikk i desember 1964 hadde Kenya en generalguvernør, Malcolm MacDonald, som styrte på vegne av dronning Elisabeth II av Kenya.

## Presidenter
Disse har vært presidenter i Kenya:

## Referanser


## Se også
* Kenyas visepresident
* Liste over Kenyas statsministere
Jødegeorgisk

**Jødegeorgisk** (ყივრული) er det eneste jødiske språket i den kartvelske språkfamilien. Det er rundt 80&nbsp;000&nbsp;brukere av språket, hvorav 60&nbsp;000&nbsp;i dag bor i Israel, og 20&nbsp;000&nbsp;i Georgia. Statusen som eget språk skilt fra georgisk er gjenstand for debatt; enkelte hevder det kun er en dialekt av georgisk som bruker en del hebraiske lånord.

I likhet med andre jødiske språk er jødegeorgisk på tilbakegang i Israel, til fordel for hebraisk. I Georgia er språkets status uforandra fra tidligere, med det unntak av at store deler av de som talte det utvandra til Israel fra 1970-åra og senere.

## Referanser
László

**László** er en ungarsk variant av det slaviske mannsnavnet Vladislav.

## Utbredelse
László er det mest brukte mannsnavnet i Ungarn.

|}

## Kjente personer med navnet
Personene i listen er ordnet kronologisk etter fødselsår.

### Laszlo som fornavn
* László Moholy-Nagy (1895–1946), ungarsk maler og fotograf

### Laszlo som etternavn
* Erno Laszlo (1897–1973), ungarsk-amerikansk hudlege og kosmetikk-gründer
* Ervin László (1932–), ungarsk filosof og konsertpianist

## Referanser


## Eksterne lenker
*
Klatretrøye

**Klatretrøye** er den sykkeltrøya som bæres av den rytteren som leder klatrekonkurransen i et etapperitt. Man får poeng på stigninger underveis i løpet. Klatrekonkurransen kalles ofte *King of the Mountains* (KOM)

## Klatretrøyer i [[Grand Tour (sykling)|Grand Tour]]s
*Giro d'Italia – Klatretrøya er blå fra og med 2012 (grønn fra og med 1974 til og med 2011).
*Tour de France – Klatretrøya er hvit med røde prikker.  
*Vuelta a España – Klatretrøya er fra 2010 hvit med blå prikker.
Pop-punk

**Pop-punk** er en form for rock musikk som blander punkmusikk med popmusikk. Betegnelsen er mye brukt om band fra 1990- og 2000-tallet, men brukes også om band fra 1970- og 1980-tallet som blandet punkmusikk med popmusikk. Sjangeren er i dag svært lite utbredt i Norge, men var på begynnelsen av 2000-tallet frem til omtrent 2010 en sterk kultur i norsk musikkmiljø frontet spesielt av band som hadde sin opprinnelse i Østfold fylke, blant andre All Friday, Pale Kids og The Bunny Complex.

## Eksterne lenker
* Poppunk.com
* The Modpoppunk Archives
Buttsnutefrosk

**Buttsnutefrosk** eller **vanlig frosk** (*Rana temporaria*) er den vanligste froskearten i Norge. Den kan bli litt større enn spissnutet frosk, ca. 7–10 cm lang, og har en butt snute. Fargene varierer en del med temperaturen, men undersiden er lys (gjerne rødlig hos hannen) og oversiden brun, rødbrun eller gråbrun med mørke tegninger, særlig på bakbeina. I paringstiden om våren får hannen en blålig farge, mens hunnene gjerne blir ensfarget mørk brun. Vanlig frosk og spissnutet frosk er såpass like at de fleste vil ha vanskelig for å se forskjell på dem. Det sikreste skilletegnet er hannenes sang om våren.

## Utbredelse
Buttsnutefrosk finnes over hele landet og opp til nesten 1500 meter over havet i Veodalen i Jotunheimen. Arten er den amfibiearten som finnes lengst nord i Eurasia og er en robust art med små krav til leveområdene. Her i nord foretrekker arten å gyte i dammer med en relativt grunn, soleksponert «strand», men den gyter også i tjern, myrer og gårdsdammer. Vanlig frosk finnes sjelden i dammer med fisk, og egg og rumpetroll tåler ikke like surt vann som spissnutet frosk. Vanlig frosk gyter derfor fortrinnsvis i midlertidige vannsamlinger, derav artsnavnet *temporaria* (midlertidig).

Buttsnutefrosk er fredet (sammen med alle norske amfibier og reptiler), men er et relativt vanlig dyr og står ikke oppført på Norsk rødliste for arter.

## Egg og formering

I mars–mai (avhengig av klima) samles begge kjønn til gyting i gytedammen så snart isen går. Hannen lokker med en vedvarende knurrende «rrrrrrrr». Hunnen legger de 400–2000 eggene i faste geléklumper. Eggklasene vil oftest synke til bunnen, men flyter gjerne opp i senere faser av utviklingen. Eggene har en svakt blåhvit farge, som skummetmelk rørt ut i vann, i motsettning til eggene til spissnutet frosk som er glassklare. Denne forskjellen er tydeligst de første ukene av fosterutviklingen, men vil være synlig helt fram til klekking.  Larvene (rumpetrollene) går på land i juli–august og blir kjønnsmodne etter 2 til 3 år. Arten overvintrer som oftest på bunnen av en dam eller bekk, der den puster med huden for å få oksygen.

 

## Referanser


## Eksterne lenker
*
Klorat

**Klorat-[[ion]]et** har den kjemiske formelen ClO3-. Klorat-ionet har en pyramideformet struktur. Klorat blir også brukt som fellesbetegnelse for kjemiske forbindelser som inneholder ett eller flere klorat-ioner, med klor i oksidasjonstilstanden +5. Klorater er salter

## Framstilling
Metallklorater kan bli framstilt ved å tilsette klorgass til varme metallhydroksider, f.eks. kan kaliumklorat (KClO<sub>3</sub>) bli tilvirket slik:

:3Cl2 + 6KOH → 5KCl + KClO3 + 3H2O

I industriell skala blir natriumklorat (NaClO3) framstilt med basis i natriumklorid (NaCl ) ved elektrolyse av en mettet vannoppløsning med natriumklorid som holder en temperatur på 40-60°C. En mere utførlig beskrivelse av produksjonsprosessen er forklart på siden for natriumklorat.

## Egenskaper
Klorater er meget kraftige oksidasjonsmidler og må holdes adskilt fra organiske stoffer og lett oksiderbare stoffer. Enkelte klorater kan uten forvarsel eksplodere i kontakt med slike stoffer, spesielt med svovel og sulfider.

## Bruksområder
Klorater ble tidligere benyttet i utstrakt grad i pyroteknikk, sprengstoff, fyrverkeri og fyrstikker. Bruken på disse områdene har imidlertid avtatt i senere tid på grunn av kloratenes ustabilitet, spesielt i blandinger med svovel og sulfider. I de fleste pyrotekniske innretningene er kloratene erstattet av perklorater (ClO4).  Klorater blir også benyttet i ugressmidler og som blekemiddel i treforedlingsindustrien.

## Noen kjente kloratforbindelser
*Ammoniumklorat (NH4ClO3) 
*Bariumklorat (Ba(ClO3)2) 
*Kaliumklorat (KaClO3) 
*Kalsiumklorat (Ca(ClO3)2) 
*Magnesiumklorat (Mg(ClO3)2)
*Natriumklorat (NaClO3) 
*Sinkklorat (Zn(ClO3)2) 
*Sølvklorat (AgClO3) 

::*Se også: [[Klorsyre]]*
Rosa (kvinnenavn)

**Rosa** er et kvinnenavn dannet av det latinske ordet for «rose».

## Utbredelse
I Tyskland avslo Amtsgericht München i 1992 bruken av *Rosa* som annet fornavn for en gutt (AG München, 126 III 526/91). Avgjørelsen berørte ikke navnets bruk som kvinnelig fornavn, som var og er tillatt.

|}

## Navnedag
*Rosa* har navnedag i flere land, oftest 23. august, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Rosa Luxemburg (1871–1919), polsk-tysk revolusjonær politiker
* Rosa Parks (1913–2005), amerikansk borgerrettighetsforkjemper

## Annen bruk av navnet
*Rosa* er et svært vanlig navn på kyr og geiter i Norge.

## Referanser


## Eksterne lenker
*
Richard Virenque

**Richard Virenque** (født 19. november 1969 i Casablanca, Marokko) er en fransk syklist. Han begynte å sykle da han var 10 år og familien flyttet til Frankrike. Han ble profesjonell i 1991, men det drøyde ytterligere to år før han tok sin første seier, en etappe på Tour du Limousin, der han ble nummer to totalt.

Virenque har vunnet klatrekonkurransen i Tour de France hele syv ganger. Sitt beste sammenlagtresultat oppnådde han i 1997 da han ble nummer to. Han tok syv etappeseire. 

I forbindelse med Tour de France i 1998 ble Willy Woet, fysioterapeut for Festina, Virenques lag, tatt med en mengde dopingpreparat. Virenque viste seg å være innblandet, til tross for at han i en lang periode selv iherdig fornektet dette på tross av klare bevis. I 2000 innrømmet han å ha dopet seg.

Virenque la opp etter 2004-sesongen.

## Referanser


## Eksterne lenker
* 
*
Kartvelske språk

**Kartvelske** eller **sørkaukasiske språk** er en språkfamilie som ifølge Ethnologue inneholder fem levende språk, og ett utdødd språk ifølge Linguist List. Alle språkene i familien snakkes i Georgia, mens noen av dem har brukere også i andre land. Språktreet for familien ser slik ut:

*Kartvelske språk
**Georgiske språk
***Georgisk
***Gammelgeorgisk
***Zanisk
****Lasisk
****Mingrelsk
**Svanisk

Georgisk og jødegeorgisk er de eneste språkene i familien som har en skrifttradisjon. Georgisk har blitt skrevet med det georgiske alfabetet siden 3.&nbsp;århundre f.Kr., mens jødegeorgisk blir skrevet med det hebraiske alfabetet. Disse er også de eneste innbyrdes forståelige språkene i familien. Georgisk er det mest talte språket i familien, med over 4&nbsp;000&nbsp;000&nbsp;brukere. Det er også det eneste språket med offisiell status.

Mange språkforskere har forsøkt å forbinde de kartvelske språkene med andre språkfamilier, men har ikke klart det. Familier som man har prøvd å forbinde med de nordvestkaukasiske språkene og de nordøstkaukasiske språkene, samt baskisk, men ingen har hittil kunnet bevise det.

## Kilder
*
Alfredo Binda

**Alfredo Binda** (1902–1986) var en italiensk syklist i 1920-årene og 1930-årene. Han ble senere trener for Gino Bartali og Fausto Coppi.

Binda ble profesjonell i 1922 og fikk sitt gjennombrudd i 1925. Først vant han Giro d'Italia og siden klassikeren Giro di Lombardia, to sykkelritt han skulle dominere i flere år framover. Giro di Lombardia vant han fire ganger (1925-1927 og 1931). Han vant Giro d'Italia fem ganger (1925, 1927-1929, 1933), noe som er rekord. Hans dominans i Giro'en var overveldende, han vant totalt 41 etapper (en rekord som ikke ble slått før i 2003 av Mario Cipollini) og bar den rosa ledertrøyen i totalt 60 dager. I 1927 vant han 12 av 15 etapper og i 1929 vant han 8 etapper etter hverandre. Ettersom han var så overlegen ble han i 1930 tilbudt penger for å ikke stille opp i Giro d'Italia. I stedet deltok han i Tour de France, der han vant to etapper.

I verdensmesterskapet hadde Binda også suksess. Han vant tre ganger (1927, 1930 og 1932), en rekord som ble tangert av belgierne Rik Van Steenbergen og Eddy Merckx, samt av spanjolen Oscar Freire. Binda vant også det italienske mesterskapet (fire ganger) og Milano-Sanremo (to ganger). 

## Referanser


## Eksterne lenker
* 
* Komplett merittliste
Kaliumklorid

**Kaliumklorid** (KCl) er et metallhalidsalt som består av kalium og klor. I ren form er det luktfritt. Det danner hvite eller fargeløse glassaktige krystaller, med en krystallstruktur som kløver lett i tre retninger. Kaliumkloridkrystaller er flatesentrert kubiske. Kaliumklorid kalles også "Muriate of Potash". Potash varierer i farge fra rosa eller rød til hvit avhengig av gruve og utvinningsprosess. White potash, også kalt soluble potash, er vanligvis høyere i analyse og brukes mest til å lage flytende starter-gjødsel. KCl brukes i medisin, vitenskapelig anvendelse, matpreservering (E508) og i judisiell eksekusjon ved giftdrap. Det forekommer naturlig som mineralet sylvitt og i kombinasjon med natriumklorid som sylvinitt.

## Kjemiske egenskaper
Kaliumklorid kan reagere som kilde for klorid ion. Som med alle andre løselige kloridioner, vil det felle ut uløselige klorid salter når det tilsettes en løsning av et passende metall ion:

:KCl(aq) + AgNO<sub>3</sub>(aq)  →  AgCl(s) + KNO<sub>3</sub>(aq)

## Kilder
*
Felice Gimondi

**Felice Gimondi** (1942–2019) var en italiensk profesjonell syklist.

I 1968 vant han Vuelta a España, bare tre år etter at han ble profesjonell, og ble den andre syklisten (av fire) til å vinne alle tre *[[Grand Tour (sykling)|Grand Tour]]s* i sykling: Tour de France (1965, hans første år som profesjonell), Giro d'Italia (1967, 1969 og 1976), og Vuelta a España (1968). 

Etter å ha vunnet amatørversjonen av Tour de France, (*[[Tour de l'Avenir]]*), ble han i 1965 profesjonell i laget *Salvarani*. En av lagets syklister trakk seg fra Tour de France-laget, og Gimondi fikk plass i siste minutt. Han endte opp med å vinne hele rittet, og ble italiensk nasjonalhelt.

I 1966 vant han to av Monumentene: Paris-Roubaix og Giro di Lombardia.  Gimondi vant også verdensmesterskapet i 1973, etter å ha tatt sølv i 1971 og bronse i 1970.

I Giro d'Italia har Gimondi rekorden for flest pallplasseringer: ni totalt; tre seirer, to andreplasser og fire tredjeplasser.  

Et større sykkelarrangement som årlig holdes rundt Bergamo har fått hans navn – *Gran Fondo Felice Gimondi*.

Han døde av  hjerteinfarkt mens han svømte i havet utenfor Giardini Naxos i Sicilia.

## Referanser

## Eksterne lenker
* 
* Fullstendig resultatoversikt 
* A talk with Felice Gimondi, "Il Campionissimo"
Fausto Coppi

**Fausto Coppi** (født 15. september 1919 i Castellania, død 2. januar 1960 i Tortona) var en italiensk profesjonell syklist. Han er en av de største syklistene gjennom tidene. Han vant Giro d'Italia fem ganger og Tour de France to ganger. Coppi vant også første gangen man kjørte opp l'Alpe d'Huez. 

Coppi døde av malaria etter å ha blitt feildiagnostisert etter et besøk i Burkina Faso. 

For å hylle Fausto Coppi har man bestemt at det høyeste punktet på hvert års Giro d'Italia skal kalles *Cima Coppi*. 

Han er kjent for samarbeidet og konkurransen med Gino Bartali.

## Referanser


## Eksterne lenker
*
Sosialrealisme

**Sosialrealisme** er en retning innen litteratur, film, og billedkunst, vanligvis forstått som en underretning av realismen. 

Sosialrealismen som kunstretning uttrykker seg både gjennom valg av *tema*, gjennom sin tolkning av hva som er de reelle *konfliktene* i og mellom aktørene, og gjennom skildringen av omgivelser, miljø og scenografi. Den sosialrealistiske litteraturen er problemorientert, den skildrer det virkelige liv, og den legger særlig vekt på de sosiale forholdene mellom grupper/klasser. Den er ofte, men ikke nødvendigvis, politisert.

En avgrensning av sosialrealisme vil først gjelde *realismens* avgrensning i forhold til idealistisk, romantisk kunst og fantastisk kunst; dernest avgrensning i forhold til *psykologisk realisme*.  

Den sosialrealistiske litteraturen faller i tid sammen med realismen, bredt forstått, og dens begynnelse kan derved tidfestes til siste halvdel av 1800-tallet. I snever forstand er det en sjanger som har hatt sine distinkte gullaldre.

Sosialrealisme må ikke forveksles med sosialistisk realisme, Sovjetunionens programfestede kunstretning. De to sjangrene har dog berøringspunkter med hverandre.

I Norge er sosialrealismen blant annet knyttet til arbeiderlitteraturen (ca. 1920–1950) og litteraturen fra 1970-tallet. Sosialrealismen har tradisjonelt stått svært sterkt i nordnorsk litteratur.

**Forfattere**

Andreas Markusson (1893–1952)
Greg Norton

**Greg Norton** (født 13. mars 1959 i Rock Island, Illinois) er en amerikansk bassist best kjent som medlem i bandet Hüsker Dü. Han er lett gjenkjennelig på grunn av den karakteristiske snurrebarten. På 1980-tallet ble det kjent at et av medlemmene i Hüsker Dü var homofil, og mange av bandets fans trodde at det var Norton. Faktisk så var Norton det eneste medlemmet i Hüsker Dü som ikke var homofil.

Han skrev seks låter i Hüsker Dü, «MTC», «Don't Have a Life» og «Let's Go Die» fra livealbumet *[[Land Speed Record]]* samt «From the Gut» og «Blah Blah Blah» fra *[[Everything Falls Apart]]*. I tillegg skrev han «Everytime» fra *[[The Living End (Hüsker Dü-album)|The Living End]]*.

Norton har siden Hüsker Dü vært i kokkebransjen på heltid. I 2001 giftet han seg med samboeren Sarah, og i 2003 åpnet de en prisvinnende restaurant i Bay City, Wisconsin.

## Eksterne lenker
* Hjemmesiden til Nortons Restaurant
* MySpace-side
* Radio intervju med Norton fra 6. mars 2007 med Chris Comer og Rob Ervin
Berild kraftverk

**Berild Kraftverk** er et vannkraftverk i Rauma kommune i Møre og Romsdal. 

Kraftverket utnytter et fall på 276 meter fra inntaksmagasin i Berildvatn til kraftstasjonen som ligger ved Berill. Det overføres også vann fra Heimste Storstaugrova.

Midlere årsproduksjon er på 51 GWh og installert effekt er 15,9 MW. 

Kraftverket startet produksjonen i 1999, med en francisturbin på 11,3 MW. I 2013 ble det utvidet med en peltonturbin. Den står i det røde murbygget til høyre på bildet.

Eier er Rauma Energi.

## Referanser


## Kilder
* 
* NVE vannkraftdatabase
* Rauma energi
Rauma Energi

**Rauma energi AS**  er en kraftprodusent i Rauma kommune i Møre og Romsdal. Selskapet er heleid av kommunen og har forretningskontor i Åndalsnes.

Selskapet har i dag produksjon i kraftverkene Herje, Berild og Nye Verma (som erstattet Verma kraftverk).

Årsproduksjon i 2005 var på 131 GWh.

## Kilder
*rauma Energi as
Mål og Makt

***Mål og Makt*** er et tidsskrift som gis ut av Studentmållaget i Oslo. 

*Mål og Makt* ble gitt ut første gang i 1934. Det kom ut seks utgaver frem til høsten 1935. Etter dette ble tidsskriftet lagt ned på grunn av dårlig økonomi. I 1971 startet Studentmållaget i Oslo opp et nytt tidsskrift under navnet *Sentrum og Periferi*, og det byttet navn til *Mål og Makt* allerede året etter. Frem til 1998 var bladet først og fremst et målteoretisk tidsskrift, men etter den redaksjonelle endringen dette året ligner bladet nå mer på 30-tallsbladet med samme navn. Bladet kommer ut med tre til fire nummer i året, og har et opplag på rundt 500. De fleste skribentene er tilknyttet nynorskbevegelsen og språkpolitikk og nynorskforherligelse er temaer som ofte går igjen, men det er også varierte og tilfeldige andre temaer. Hovedkravet er at artiklene er på nynorsk. I de siste årene har Mål og Makt gitt to skribentar fast plass i tidsskriftet. Assad Nasir skriver fantastiske dikt på bakerste side, disse er til glede og inspirasjon for alle. Den andre faste skribenten er en tøyte som går under pseudonymet Lullen Fanitullen. Mål og Makt skildrer henne som «ei forunderleg kvinne som ingen forlèt utan å fått merke av henne». Hun skriver vanligvis åpenhjertet om sine romantiske uhell, hvor hun blir med nye typer hjem hver helg.

## Referanser


## Eksterne lenker
*
Elling (film)

***Elling*** er en norsk, Oscar-nominert film fra 2001 regissert av Petter Næss og basert på den tredje romanen om «Elling» – *[[Brødre i blodet]]* av Ingvar Ambjørnsen. 

*Elling* er den første filmen i trilogien om «Elling». Filmen ble nominert til Oscar for beste fremmedspråklige film i 2002.

## Handlingen
*Elling* er en hjertevarm historie om to av livets gutter på usikre skritt i verden. Fra en skjermet tilværelse på Brøynes behandlingshjem møter vi Elling og Kjell-Bjarne som med ett skal klare seg alene i en trygdeleilighet på Majorstuen i Oslo. Men for de to kompisene som sliter med engstelse og angst, er ikke alt like hverdagslig og enkelt. Det kan være tøft nok å forlate leiligheten. Et mareritt å gå i butikken. Utenkelig å nærme seg kvinner. Om ikke på strak arm, våger de seg etterhvert likevel ut for å overvinne utfordringene.

## Rolleliste

## Eksterne lenker
*
Absolute Music 1

***Absolute Music 1*** er det første samlealbumet i den norske Absolute Music-serien og ble utgitt i 1991.

## Sporliste
# Roxette – «It Must Have Been Love»
# Snap – «Ooops Up»
# Gary Moore – «Still Got the Blues»
# Wilson Phillips – «Release Me»
# The Human League – «Heart Like a Wheel»
# Tomas Ledin – «En del av mitt hjärta»
# CC Cowboys – «Blodsbrødre»
# Sanne Salomonsen – «Krig og kærlighed»
# Adrian Gurvitz – «Classic»
# MC Hammer – «U Can't Touch This»
# Maxi Priest – «Close to You»
# Gitarkameratene – «Barn av regnbuen»
# Dave Stewart & The Spiritual Cowboys – «Jack Talking»
# Eros Ramazzotti – «Se Bastasse Una Canzone»
# Partners In Kryme – «Turtle Power»
# Matchstick Sun – «I'd Rather Go Blind»

## Kilder
*Various - ''Absolute Music 1'' på discogs

## Eksterne lenker
*
Absolute Music 4

***Absolute Music 4*** er det fjerde samlealbumet i den norske Absolute Music-serien og ble utgitt i 1992.

## Sporliste
# Queen – «Bohemian Rhapsody»
# The KLF with Tammy Wynette – «Justified & Ancient» 
# Genesis – «I Can't Dance»
# Bel Canto – «Shimmering Warm & Bright»
# U2 – «Mysterious Ways»
# Prince – «Diamonds & Pearls»
# Rozalla – «Are You Ready»
# Sandra – «Don't Be Aggressive»
# Gary Moore – «Cold Day In Hell»
# Curtis Stigers – «I Wonder Why»
# Randy Crawford – «Who's Crying Now»
# Snap – «The Colour of Love»
# The Contenders – «Radioland»
# Izabella – «Shame Shame Shame»
# Zucchero & Crawford – «Diamante»
# Go-Go Gorilla – «Go Go Gorilla»
# Tina Turner – «Love Thing»
# Mr. Big – «To Be With You»

## Kilder
*Various - ''Absolute Music 4'' på discogs

## Eksterne lenker
*